ഗ്രാന്റ് പേരന്റ്സ് ഡേ ആഘോഷം തിരുവനന്തപുരം: മാതൃ പിതൃവേദി തിരുവനന്തപുരം ഫൊറോനയുടെ നേതൃത്വത്തില് ഗ്രാന്റ് പേരന്റ്സ് ഡേ ആഘോഷിച്ചു. മുട്ടക്കാട് കൃപാതീരംമറിയം ത്രേസ്യാ ഹോംവൃദ്ധസദനത്തിലെ 40ഓളം അന്തേവാസികള്ക്കൊപ്പം നടത്തിയ ആഘോഷത്തില് അന്തേവാസികള്ക്ക് കോവിഡ് പ്രതിരോധത്തിനാവശ്യമായ മെഡിക്കല് കിറ്റ് വിതരണം ചെയ്തു. ഡയറക്ടര് ഫാ. സോണി പള്ളിച്ചിറയില്,പ്രസിഡന്റ് ടി.എം.ജോസഫ്, സെക്രട്ടറി ജോസഫ് മുരളി ആനന്ദ്, ജിനോദ് ഏബ്രഹാം, ജോസഫ് വെള്ളിക്കര,ആന്റണി തോമസ് എന്നിവര് പരിപാടികള്ക്ക് നേതൃത്വം നല്കി. കര്ഷകമോര്ച്ച ധര്ണ നടത്തി വിതുര : കിസാന് സമ്മാന് നിധി അട്ടിമറിക്കാന് ശ്രമിക്കുന്ന കൃഷിഭവന് ഉദ്യോഗസ്ഥര്ക്കെതിരെ നടപടിയെടുക്കുക, കൃഷിനാശം സംഭവിച്ച കര്ഷകര്ക്ക് നഷ്ടപരിഹാരം കൊടുക്കുക തുടങ്ങിയ ആവശ്യങ്ങള് ഉന്നയിച്ചുകൊണ്ട് കര്ഷകമോര്ച്ച തൊളിക്കോട് കൃഷിഭവന് പടിക്കല് ധര്ണ നടത്തി. കര്ഷകമോര്ച്ച ജില്ലാസമിതിയംഗം നാഗര അനില്കുമാര് ഉദ്ഘാടനം ചെയ്തു. ബിജെപി തൊളിക്കോട് പഞ്ചായത്ത് സമിതി പ്രസിഡന്റ് പനയ്ക്കോട് സുനില് അധ്യക്ഷനായി. പനയ്ക്കോട് ശ്രീകുമാര് സി.വി.അനില്,ബൈജു എന്നിവര് പങ്കെടുത്തു.